C 193/3

Συμπεράσματα του Συμβουλίου και των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, σχετικά με περισσότερες ευκαιρίες για νέους σε αγροτικές και απομακρυσμένες περιοχές

(2020/C 193/03)

ΤΟ ΣΥΜΒΟΥΛΙΟ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,

ΑΝΑΓΝΩΡΙΖΟΝΤΑΣ ΟΤΙ:

1. Όλοι οι νέοι πρέπει να έχουν ίσες ευκαιρίες χωρίς εμπόδια, συμπεριλαμβανομένων των γεωγραφικών προκλήσεων, στο πλαίσιο της προσωπικής και επαγγελματικής τους ανάπτυξης. Οι προκλήσεις αυτές εντείνονται σε καιρούς παγκόσμιων κρίσεων, όπως η κρίση του νέου κορωνοϊού (COVID-19), οι οποίες επιφέρουν κοινωνιακές διαταραχές και έχουν οικονομικές επιπτώσεις, και μπορεί επιπροσθέτως να εξασθενούν και να απομονώνουν τους νέους.

2. Στο στρατηγικό θεματολόγιο της ΕΕ για την περίοδο 2014-2019 ( 1 ) αναγνωρίζεται ότι οι ανισότητες, οι οποίες πλήττουν κυρίως τους νέους, συνιστούν μείζονα κίνδυνο από πολιτικής, κοινωνικής και οικονομικής άποψης· αναπτύσσονται διαγενεακά, εδαφικά και εκπαιδευτικά χάσματα και αναδύονται νέες μορφές αποκλεισμού.

3. Μέχρι πρόσφατα, σχεδόν το ένα τρίτο του πληθυσμού της ΕΕ, συμπεριλαμβανομένου σημαντικού αριθμού νέων, ζούσε σε αγροτικές περιοχές ( 2 ) . Είναι σαφές ότι υπάρχουν διαφορές μεταξύ των κρατών μελών όσον αφορά την πυκνότητα του πληθυσμού και τη δημογραφική δομή, τόσο σε αγροτικές όσο και σε απομακρυσμένες περιοχές. Από την άλλη πλευρά, η αστικοποίηση, ένας από τους βασικούς σύγχρονους παράγοντες προώθησης αλλαγών, θεωρείται ότι έχει σημαντικό αντίκτυπο στις μελλοντικές πολιτικές της ΕΕ ( 3 )

4. Ο πληθυσμός της Ευρωπαϊκής Ένωσης γηράσκει. Το φαινόμενο αυτό είναι πιο έντονο στις αγροτικές και στις απομακρυσμένες περιοχές και, κατά συνέπεια, οι περιοχές αυτές έχουν υψηλότερο ποσοστό ηλικιωμένων σε διάφορα κράτη μέλη ( 4 ) . Αυτές οι διαγενεακές και γεωγραφικές ανισορροπίες, ιδίως όταν συνδυάζονται με κακές κοινωνικοοικονομικές συνθήκες, θέτουν προκλήσεις όσον αφορά τη δημιουργία και τη διατήρηση ολοκληρωμένων υπηρεσιών υποστήριξης και υποδομών βιώσιμων υπηρεσιών που να ανταποκρίνονται στις ανάγκες όλων, γεγονός που μπορεί στη συνέχεια να έχει μακροπρόθεσμες επιπτώσεις στην κοινωνική συνοχή και την αλληλεγγύη στις αγροτικές και τις απομακρυσμένες περιοχές.

5. Η ισότητα και η απαγόρευση των διακρίσεων, η ένταξη και η συμμετοχή των νέων συγκαταλέγονται στις κατευθυντήριες αρχές που διέπουν τη στρατηγική της ΕΕ για τη νεολαία για την περίοδο 2019-2027, στην οποία λαμβάνονται υπόψη οι απόψεις των νέων, όπως εκφράζονται στους ευρωπαϊκούς στόχους για τη νεολαία και στη διαδικασία διαλόγου της ΕΕ για τη νεολαία. Ειδικότερα, ο ευρωπαϊκός στόχος για τη νεολαία αριθ. 6 (Προαγωγή των νέων της υπαίθρου) αποσκοπεί στη δημιουργία συνθηκών που θα επιτρέψουν στους νέους να έχουν πρόσβαση στα δικαιώματά τους και να αξιοποιήσουν τις δυνατότητές τους στις αγροτικές περιοχές.

6. Τα ζητήματα που αφορούν το περιβάλλον και το κλίμα επισημάνθηκαν από τους νέους ως ένας από τους τομείς με τους οποίους η ΕΕ πρέπει να ασχοληθεί κατά προτεραιότητα ( 5 ) . Η καταπολέμηση της κλιματικής αλλαγής αποτελεί έναν από τους σημαντικότερους παράγοντες στη διαμόρφωση των μελλοντικών πολιτικών ( 6 ) . Δεδομένου ότι η αγροτική ανάπτυξη και τα διαρθρωτικά ταμεία της ΕΕ διαδραματίζουν σημαντικό ρόλο στην επίτευξη των περιβαλλοντικών στόχων της ΕΕ καθώς και στην καταπολέμηση της κλιματικής αλλαγής, θα πρέπει να εξετάζονται οι περιπτώσεις πρόσθετων ευκαιριών για τους νέους σε αγροτικές και απομακρυσμένες περιοχές σε τομείς όπως η γεωργία, η δασοκομία, η αλιεία ή ο τουρισμός.

ΛΑΜΒΑΝΟΝΤΑΣ ΥΠΟΨΗ:

9. Τη διαδικασία αστικοποίησης και τις πιθανές επιπτώσεις της στις αγροτικές και απομακρυσμένες περιοχές, ιδίως όσον αφορά την αναλογία του πληθυσμού (νέοι/ηλικιωμένοι, γυναίκες/άνδρες ( 13 ) , νέοι πτυχιούχοι/νέοι μη πτυχιούχοι) και την ανάγκη να εξασφαλιστεί η διαθεσιμότητα και η προσβασιμότητα δημόσιων και εμπορικών υπηρεσιών, δραστηριοτήτων αναψυχής, ποιοτικών θέσεων εργασίας και εκπαίδευσης, ψηφιακών και υλικών υποδομών, δημόσιων μεταφορών, στέγασης, εγκαταστάσεων κοινωνικής πρόνοιας και υγειονομικής περίθαλψης, καθώς και η βιωσιμότητα των φυσικών πόρων.

10. Τη σημασία συμπερίληψης των ιδεών, των απόψεων και της δημιουργικότητας των νέων στα κράτη μέλη, συμπεριλαμβανομένων εκείνων που συγκεντρώθηκαν κατά τη διάρκεια του 7ου κύκλου διαβουλεύσεων για τον διάλογο της ΕΕ για τη νεολαία, καθώς και τις συνεισφορές κατά τη διάρκεια της διάσκεψης της ΕΕ για τη νεολαία που πραγματοποιήθηκε στο Ζάγκρεμπ τον Μάρτιο του 2020 ( 14 ) , στο πλαίσιο της ειδικής θεματικής ενότητας «Ευκαιρίες για τη νεολαία των αγροτικών περιοχών».

11. Τους νέους που είναι ΕΕΑΚ ( 15 ) σε αγροτικές και απομακρυσμένες περιοχές και την ανάγκη να δοθεί ιδιαίτερη προσοχή στην εκπαίδευση, την κατάρτιση και τις προοπτικές απασχόλησής τους, καθώς διατρέχουν μεγαλύτερο κίνδυνο να έχουν λιγότερες ευκαιρίες ( 16 ) και να επηρεάζονται περισσότερο από τις συνθήκες της οικονομίας ( 17 ) σε σύγκριση με τους νέους που είναι ΕΕΑΚ σε αστικές περιοχές.

12. Τη δέσμευση της Ευρωπαϊκής Ένωσης και των κρατών μελών της να εφαρμόσουν την ατζέντα των Ηνωμένων Εθνών για τη βιώσιμη ανάπτυξη έως το 2030 και τους στόχους για τη βιώσιμη ανάπτυξη, ιδίως όσον αφορά τους ανθρώπινους οικισμούς και τους στόχους που σχετίζονται με τη νεολαία.

13. Την εργασία στον τομέα της νεολαίας ως πολύτιμο εργαλείο για την αντιμετώπιση των ανισοτήτων μεταξύ του αγροτικού και του αστικού περιβάλλοντος, χάρη στις δυνατότητες ενεργού συμμετοχής που προσφέρει στους νέους (ανεξαρτήτως ηλικίας και υποβάθρου), συμπεριλαμβανομένων εκείνων που διατρέχουν τον κίνδυνο να βρεθούν στο περιθώριο, σε διάφορους τύπους δραστηριοτήτων εντός των αντίστοιχων τοπικών κοινοτήτων τους.

14. Τις ευκαιρίες απασχόλησης που προσφέρονται μέσω επιχειρηματικών δραστηριοτήτων, συμπεριλαμβανομένης της συμμετοχής σε κοινωνικές επιχειρήσεις ( 18 ) . Οι τελευταίες αποτελούν εργαλείο που δίνει τη δυνατότητα στους νέους να αντιμετωπίζουν αποτελεσματικά τις κοινωνικές προκλήσεις και τις προκλήσεις που σχετίζονται με την απασχόληση, και δημιουργεί πρόσφορο έδαφος για την αποτελεσματική χρησιμοποίηση των υφιστάμενων φυσικών και ανθρώπινων πόρων με βιώσιμο τρόπο.

15. Συναφώς, τις δραστηριότητες στο πλαίσιο της κοινωνικής και αλληλέγγυας οικονομίας (ΚΑΟ) ( 19 ) , οι οποίες μπορούν να συμβάλουν στη βελτίωση της οικονομικής και κοινωνικής κατάστασης των αγροτικών και απομακρυσμένων περιοχών και, κατά συνέπεια, να καταστήσουν δυνατή την ανταπόκριση στις ανάγκες και τις προσδοκίες των νέων που ζουν σε αγροτικές και απομακρυσμένες περιοχές.

16. Τον εθελοντισμό, ως μία από τις εκφράσεις της ενεργού συμμετοχής των πολιτών στα κοινά, που μπορεί να συμβάλει στη διασφάλιση της κοινωνικής ένταξης των νέων σε αγροτικές και απομακρυσμένες περιοχές, καθώς και στην προώθηση της αλληλεγγύης μεταξύ των γενεών στις αγροτικές και στις απομακρυσμένες περιοχές, ιδίως συμβάλλοντας στην ανθεκτικότητα των κοινοτήτων απέναντι στις αντιξοότητες και τις κρίσεις, όπως αυτή της νόσου COVID-19.

17. Τη διασυνοριακή συνεργασία μεταξύ απομακρυσμένων και αγροτικών περιοχών στις παραμεθόριες περιοχές των κρατών μελών, η οποία θα μπορούσε να στηρίξει την ανάπτυξή τους, παρέχοντας έτσι πρόσθετες ευκαιρίες στους νέους στον τομέα της εκπαίδευσης και της κατάρτισης, της εργασίας, της υγείας, των κοινωνικών δραστηριοτήτων και των δραστηριοτήτων αναψυχής.

ΚΑΛΟΥΝ ΤΑ ΚΡΑΤΗ ΜΕΛΗ, ΣΥΜΦΩΝΑ ΜΕ ΤΗΝ ΑΡΧΗ ΤΗΣ ΕΠΙΚΟΥΡΙΚΟΤΗΤΑΣ ΚΑΙ ΣΤΑ ΚΑΤΑΛΛΗΛΑ ΕΠΙΠΕΔΑ:

18. Να προωθήσουν διατομεακές προσεγγίσεις κατά την ανάπτυξη πολιτικών για τη νεολαία και συναφών στρατηγικών που αποσκοπούν στη μείωση των ανισοτήτων μεταξύ των αστικών και των αγροτικών/απομακρυσμένων περιοχών.

19. Να συμπεριλάβουν στις σχετικές στρατηγικές και πολιτικές, κατά περίπτωση, σχέδια δράσης ή μέτρα που να αντικατοπτρίζουν την οπτική και τις απόψεις των νέων σε αγροτικές και απομακρυσμένες περιοχές. Τα εν λόγω σχέδια δράσης και μέτρα θα πρέπει να αναπτυχθούν με βάση τις γνώσεις, τα τεκμηριωμένα στοιχεία, τις βέλτιστες πρακτικές, τις διαβουλεύσεις με τους ίδιους τους νέους, καθώς και τα αναλυτικά δεδομένα που έχουν συλλεχθεί, μεταξύ άλλων ανά φύλο, αναπηρία και άλλες σχετικές παραμέτρους, ιδίως όταν υπάρχει έλλειψη ή ανάγκη βελτίωσης σχετικών υπηρεσιών και/ή υποδομών.

20. Να προωθήσουν αποτελεσματικά μοντέλα διαδημοτικής συνεργασίας στον τομέα της νεολαίας σε αγροτικές και απομακρυσμένες περιοχές, με σκοπό την αύξηση της ευαισθητοποίησης και την ανταλλαγή βέλτιστων πρακτικών και τεκμηριωμένων στοιχείων μεταξύ των διαφόρων παρόχων υπηρεσιών.

21. Να προωθήσουν και να διευκολύνουν την ενεργό συμμετοχή στα κοινά και την ουσιαστική συμμετοχή των νέων με διαφορετικό υπόβαθρο σε αγροτικές και απομακρυσμένες περιοχές στις διαδικασίες λήψης αποφάσεων για θέματα που τους αφορούν μέσω κατάλληλων εργαλείων, όπως τοπικά συμβούλια νεολαίας και καινοτόμοι/εναλλακτικοί τρόποι συμμετοχής· να ενισχύσουν τη συνεργασία μεταξύ των σχετικών διοικητικών υπηρεσιών σε όλα τα επίπεδα, κατά περίπτωση, και παράλληλα να διεξαγάγουν δημόσιες διαβουλεύσεις (αναλογικές ή ψηφιακές) ως εργαλείο για τη συμμετοχή των νέων· να ενθαρρύνουν τις δημόσιες διοικήσεις να διευκολύνουν το έργο οργανώσεων με επικεφαλής νέους· και να στηρίξουν τους αρμόδιους φορείς που παρέχουν δραστηριότητες εργασίας στον τομέα της νεολαίας σε όλα τα επίπεδα, συμπεριλαμβανομένης της προβολής της εργασίας στον τομέα της νεολαίας.

22. Να προωθήσουν περαιτέρω και να βελτιώσουν την κατανόηση, τον διάλογο και την αλληλεγγύη μεταξύ των γενεών, ώστε να στηριχθούν οι αμοιβαία επωφελείς ανταλλαγές μεταξύ γενεών, και να ενθαρρύνουν τους νέους να συμμετάσχουν και να παραμείνουν ενεργά αναμεμιγμένοι στη ζωή των τοπικών κοινοτήτων σε αγροτικές και απομακρυσμένες περιοχές, συμπεριλαμβανομένων των οικογενειακών γεωργικών εκμεταλλεύσεων.

23. Να προωθήσουν περαιτέρω τις προσβάσιμες δραστηριότητες εθελοντισμού και αλληλεγγύης ως εργαλείο για την κοινωνική ένταξη όλων των νέων, ιδίως των νέων σε αγροτικές και απομακρυσμένες περιοχές.

24. Να εντείνουν τις προσπάθειες για να διασφαλίσουν τακτικές, βιώσιμες και οικονομικά προσιτές δημόσιες συγκοινωνίες, για την καλύτερη σύνδεση των αστικών με τις αγροτικές και απομακρυσμένες περιοχές.

25. Κατά περίπτωση, να βελτιώσουν την υποδομή της τεχνολογίας των πληροφοριών (ΤΠ), συμπεριλαμβανομένης της ευρυζωνικής σύνδεσης υψηλής ταχύτητας, ώστε να αυξηθεί η πρόσβαση στη χρήση των ψηφιακών τεχνολογιών και υπηρεσιών.

26. , κατά περίπτωση, να αναβαθμίσουν τους ήδη υπάρχοντες χώρους, καθώς και την εξ αποστάσεως πρόσβαση των νέων που ζουν σε αγροτικές και απομακρυσμένες περιοχές σε διάφορα είδη υπηρεσιών, συμπεριλαμβανομένων των υπηρεσιών για την εργασία στον τομέα της νεολαίας, όπως η ψηφιακή και η έξυπνη εργασία στον τομέα της νεολαίας· επιπλέον, να ενθαρρύνουν τη δημιουργία διαφόρων κινητών υπηρεσιών, όπως οι υπηρεσίες αναψυχής και την παροχή συμβουλών, καθώς και πολυλειτουργικών κέντρων υπηρεσιών. Όπου κρίνεται σκόπιμο, να προωθήσουν τη δημιουργία χώρων για τη νεολαία ( 20 ) κατά περίπτωση, να αναβαθμίσουν τους ήδη υπάρχοντες χώρους, καθώς και την εξ αποστάσεως πρόσβαση των νέων που ζουν σε αγροτικές και απομακρυσμένες περιοχές σε διάφορα είδη υπηρεσιών, συμπεριλαμβανομένων των υπηρεσιών για την εργασία στον τομέα της νεολαίας, όπως η ψηφιακή και η έξυπνη εργασία στον τομέα της νεολαίας· επιπλέον, να ενθαρρύνουν τη δημιουργία διαφόρων κινητών υπηρεσιών, όπως οι υπηρεσίες αναψυχής και την παροχή συμβουλών, καθώς και πολυλειτουργικών κέντρων υπηρεσιών.

ΚΑΛΟΥΝ ΤΑ ΚΡΑΤΗ ΜΕΛΗ ΚΑΙ ΤΗΝ ΕΥΡΩΠΑΪΚΗ ΕΠΙΤΡΟΠΗ, ΣΤΟ ΠΛΑΙΣΙΟ ΤΩΝ ΑΝΤΙΣΤΟΙΧΩΝ ΠΕΔΙΩΝ ΑΡΜΟΔΙΟΤΗΤΑΣ ΤΟΥΣ

27. Να προωθήσουν συνέργειες μεταξύ των διαφόρων πρωτοβουλιών και μέσων της ΕΕ στον τομέα της νεολαίας και πέραν αυτού, όπως το Erasmus+, οι Εγγυήσεις για τη Νεολαία, το Ευρωπαϊκό Σώμα Αλληλεγγύης, το Ευρωπαϊκό Κοινωνικό Ταμείο ή το Interreg της ΕΕ ( 21 ) , με στόχο την ενίσχυση των επαφών με τους νέους που ζουν σε αγροτικές και απομακρυσμένες περιοχές, τη διευκόλυνση της πρόσβασής τους σε αυτά τα προγράμματα και τη διοικητική απλούστευση, ως μέσο ανταπόκρισης στις προκλήσεις που αντιμετωπίζουν.

28. Να ενθαρρύνουν την ανταλλαγή βέλτιστων πρακτικών όσον αφορά την αξιοποίηση των ευκαιριών τις οποίες παρέχουν προγράμματα και πολιτικές που σχετίζονται με τη νεολαία, όπως το Erasmus+, το Ευρωπαϊκό Σώμα Αλληλεγγύης και οι Εγγυήσεις για τη Νεολαία, καθώς και άλλα συναφή μέσα της ΕΕ, όπως το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Περιφερειακής Ανάπτυξης, προκειμένου να βελτιωθεί η απασχολησιμότητα, η κινητικότητα και η συμμετοχή, καθώς και να προωθηθούν οι αξίες της ΕΕ ( 22 ) · να ανταλλάσσουν πρακτικές αλληλεγγύης και ανάπτυξης των κοινοτήτων, ιδίως σε περιόδους κρίσης· και να αυξήσουν την κοινωνική συνοχή στις αγροτικές και απομακρυσμένες κοινότητες.

29. Να οργανώσουν δραστηριότητες αμοιβαίας μάθησης, όπως σεμινάρια, δραστηριότητες μάθησης από ομοτίμους ή άλλες σχετικές μορφές τυπικής και μη τυπικής συνεργασίας στις οποίες θα μπορούσαν να συμμετέχουν ενδιαφερόμενοι από διάφορους τομείς πολιτικής, συμπεριλαμβανομένων νέων με διαφορετικό γεωγραφικό και πολιτισμικό υπόβαθρο, ώστε να διερευνηθεί η διατομεακή και ενδοπεριφερειακή συνεργασία όσον αφορά την πρόσβαση σε υπηρεσίες.

30. Να προωθήσουν περαιτέρω την ελκυστικότητα των αγροτικών και απομακρυσμένων περιοχών, με ιδιαίτερη έμφαση στα οφέλη και τις ευκαιρίες τους όσον αφορά τους διαθέσιμους φυσικούς πόρους, κατά περίπτωση, και τη βιώσιμη χρήση τους, προκειμένου να αυξηθεί η ευαισθητοποίηση όσον αφορά τις δυνατότητες για δραστηριότητες επιχειρηματικότητας και ΚΑΟ ( 23 ) , λαμβάνοντας υπόψη ότι οι υφιστάμενες γεωργικές δραστηριότητες θα πρέπει, όπου αρμόζει, να διατηρηθούν και να προωθηθούν όσο το δυνατόν περισσότερο.

31. Να εντείνουν τις προσπάθειες για την ενίσχυση των επιχειρηματικών γνώσεων, των δεξιοτήτων, των ικανοτήτων και της αυτοπεποίθησης μεταξύ των νέων, κατά περίπτωση με έμφαση στις νέες γυναίκες ( 24 ) , όσον αφορά τις δυνατότητες για δραστηριότητες επιχειρηματικότητας και ΚΑΟ σε αγροτικές και απομακρυσμένες περιοχές.

32. Να λαμβάνουν υπόψη το περιβάλλον και την κλιματική αλλαγή, και ιδίως τις πιο πρόσφατες σχετικές επιστημονικές εκθέσεις, κατά τη διαμόρφωση των μελλοντικών πολιτικών και μέτρων για τη νεολαία σε αγροτικές και απομακρυσμένες περιοχές, και να προβλέπουν, όπου είναι σκόπιμο, σχετική εκπαίδευση, κατάρτιση και πρόσβαση σε πληροφορίες, ώστε να αυξηθεί η ευαισθητοποίηση και να προωθηθεί η συμμετοχή σε περιβαλλοντικά και κλιματικά ζητήματα μεταξύ των νέων που ζουν σε αγροτικές και απομακρυσμένες περιοχές.

33. Κατά περίπτωση, να εντείνουν τις προσπάθειες για να ενθαρρύνουν τους νέους να επιδοθούν σε γεωργικές ( 25 ) και άλλες οικονομικές δραστηριότητες σε αγροτικές και απομακρυσμένες περιοχές, με διάφορα μέσα όπως οι επιχορηγήσεις για τη σύσταση επιχειρήσεων, τα εισοδηματικά κίνητρα, οι πρωτοβουλίες των ίδιων των νέων και η στοχευμένη εκπαίδευση και κατάρτιση.

34. Να ενθαρρύνουν τη συνεργασία μεταξύ των σχετικών ενδιαφερόμενων μερών με γενικότερο στόχο την εκπλήρωση του δικαιώματος σε ποιοτική εκπαίδευση, κατάρτιση και διά βίου μάθηση χωρίς αποκλεισμούς για τους νέους σε αγροτικές και απομακρυσμένες περιοχές, με ιδιαίτερη έμφαση στη μείωση της πρόωρης εγκατάλειψης του σχολείου και την αύξηση των ευκαιριών για ίση πρόσβαση στην εκπαίδευση, την κατάρτιση και την εργασία.

35. Να προωθήσουν την ψηφιακή εκπαίδευση και κατάρτιση, καθώς και τις ευκαιρίες μη τυπικής μάθησης και εργασίας στον τομέα της νεολαίας, ώστε να βελτιωθεί το συνολικό επίπεδο των ψηφιακών δεξιοτήτων και ικανοτήτων, καθώς και να αποφευχθεί η απομόνωση των νέων σε αγροτικές και απομακρυσμένες περιοχές και να μετριαστούν οι επιπτώσεις κρίσεων, όπως αυτή της νόσου COVID-19, για παράδειγμα με τη διευκόλυνση της πρόσβασης στο διαδίκτυο και σε συσκευές ΤΠΕ ( 26 ) , όπου κρίνεται σκόπιμο, σε όλες τις αγροτικές και απομακρυσμένες περιοχές.

36. Να ενισχύσουν τη συνεργασία μεταξύ των αγροτικών και των απομακρυσμένων παραμεθόριων περιοχών της ΕΕ, αξιοποιώντας σχετικά προγράμματα όπως το Interreg της ΕΕ, ώστε να αυξηθούν οι ευκαιρίες για τους νέους των περιοχών αυτών.

37. Να συνεχίσουν να εξετάζουν και να μελετούν ζητήματα που αφορούν τους νέους σε αγροτικές και απομακρυσμένες περιοχές κατά την υλοποίηση υφιστάμενων πρωτοβουλιών, καθώς και κατά την ανάπτυξη νέων, όπως το μακροπρόθεσμο όραμα για τις αγροτικές περιοχές, και, κατά περίπτωση, στο πλαίσιο δραστηριοτήτων που σχετίζονται με τη διάσκεψη για το μέλλον της Ευρώπης ο ευρωπαϊκός χώρος εκπαίδευσης έως το 2025, το επικαιροποιημένο σχέδιο δράσης για την ψηφιακή εκπαίδευση, το σύμφωνο για το κλίμα και η ενίσχυση των εγγυήσεων για τη νεολαία.

ΚΑΛΟΥΝ ΤΗΝ ΕΥΡΩΠΑΪΚΗ ΕΠΙΤΡΟΠΗ:

38. Να εξετάσει το ενδεχόμενο έρευνας και ανάλυσης, χρησιμοποιώντας υφιστάμενα εργαλεία όπως το Youth Wiki, και να συλλέξει αναλυτικά δεδομένα (μεταξύ άλλων ανά φύλο, αναπηρία και άλλες σχετικές παραμέτρους) για θέματα που αφορούν τους νέους και την ευημερία τους σε αγροτικές και απομακρυσμένες περιοχές, προκειμένου να συμβάλει στη βελτίωση των γνώσεων, της τεκμηρίωσης και των δεδομένων για τη διαμόρφωση πολιτικών σε όλα τα επίπεδα, έχοντας επίσης κατά νου την ανάγκη για πιθανούς μηχανισμούς παρακολούθησης.

39. Να ενισχύσει τις συνέργειες μεταξύ της πολιτικής της ΕΕ για τη νεολαία και άλλων συναφών πολιτικών και προγραμμάτων της ΕΕ, για παράδειγμα όσον αφορά την αγροτική ανάπτυξη, τη γεωργία και την κοινωνική συνοχή, μεταξύ άλλων με την προώθηση της αφομοίωσης των αποτελεσμάτων του διαλόγου της ΕΕ για τη νεολαία στο πλαίσιο αυτό.

40. Να μεριμνήσει ώστε να δοθεί η δέουσα προσοχή στις προκλήσεις που αντιμετωπίζουν οι νέοι σε αγροτικές και απομακρυσμένες περιοχές στο πλαίσιο των δραστηριοτήτων της σύμπραξης ΕΕ-Συμβουλίου της Ευρώπης για τη νεολαία ( 27 )

ΚΑΛΕΙ ΤΟΝ ΤΟΜΕΑ ΝΕΟΛΑΙΑΣ ΤΗΣ ΕΕ (28):

41. Να συμβάλει στην προσπάθεια να αυξηθεί η ευαισθητοποίηση των νέων και του γενικού πληθυσμού στις αγροτικές και απομακρυσμένες περιοχές όσον αφορά τις ευκαιρίες εντός των τοπικών κοινοτήτων, με σκοπό, αφενός, την προώθηση των εργασιακών και επαγγελματικών ευκαιριών και, αφετέρου, τη χρήση των διαθέσιμων μέτρων εντός του τομέα για την καταπολέμηση των στερεοτύπων σχετικά με τη νεολαία των αγροτικών περιοχών και την προώθηση, με προδραστικό τρόπο, μιας θετικής εικόνας για τους νέους σε αγροτικές και απομακρυσμένες περιοχές.

42. Να εκμεταλλευτεί στο έπακρο τις ευκαιρίες που παρέχουν το Erasmus+, το Ευρωπαϊκό Σώμα Αλληλεγγύης και άλλα σχετικά προγράμματα της ΕΕ, ώστε να αξιοποιηθούν πλήρως οι δυνατότητες των νεαρών ανδρών και γυναικών σε αγροτικές και απομακρυσμένες περιοχές.

(1) Εγκρίθηκε από το Ευρωπαϊκό Συμβούλιο στις 20 Ιουνίου 2019

(2) Σύμφωνα με τη βάση δεδομένων της Eurostat, το 2018 το 49,2 % των νέων ηλικίας 15-24 ετών ζούσε σε αγροτικές περιοχές

[πληθυσμός της ΕΕ των 28 ανά μορφωτικό επίπεδο, φύλο, ηλικία και βαθμό αστικοποίησης (%)].

(3) https://espas.secure.europarl.europa.eu/orbis/sites/default/files/generated/document/en/ESPAS_Report2019.pdf

(Παγκόσμιες τάσεις για το 2030 – Προκλήσεις και επιλογές για την Ευρώπη, ESPAS, Απρίλιος 2019).

(4) https://www.unece.org/fileadmin/DAM/pau/age/Policy_briefs/ECE-WG1-25.pdf (UNECE Policy Brief on Ageing No. 18 (2017)).

(5) https://ec.europa.eu/commfrontoffice/publicopinion/index.cfm/Survey/getSurveyDetail/instruments/FLASH/surveyKy/2224

(Ευρωβαρόμετρο 478).

(6) Ό.π. υποσημείωση 3.

(7) Βλέπε ορισμούς των «αγροτικών περιοχών» και των «απομακρυσμένων περιοχών» στο παράρτημα

(8) Το ποσοστό των ατόμων που επιβαρύνονται με έξοδα στέγασης είναι χαμηλότερο στις αγροτικές περιοχές της ΕΕ (Ευρωπαϊκά στατιστικά στοιχεία για τις περιφέρειες και τις πόλεις, 2018).

(9) Eurofound (2019), Is rural Europe being left behind?, Έρευνα για την ποιότητα ζωής στην Ευρώπη 2016, Υπηρεσία Εκδόσεων της Ευρωπαϊκής Ένωσης, Λουξεμβούργο.

(10) Κατοικημένα μικρά νησιά που δεν είναι εξόχως απόκεντρες περιοχές ή υπερπόντιες χώρες και εδάφη, αλλά έχουν δύσκολη πρόσβαση λόγω απουσίας γεφυρών, έλλειψης εναέριων και θαλάσσιων μέσων μεταφοράς ή άλλων παρόμοιων παραγόντων (βλέπε ορισμό των «απομακρυσμένων περιοχών» στο παράρτημα).

(11) Οι απαριθμούμενες στο άρθρο 349 της ΣΛΕΕ.

(12) Οι απαριθμούμενες στο παράρτημα II της ΣΛΕΕ.

(13) Οι γυναίκες στις αγροτικές περιοχές της ΕΕ αντιπροσωπεύουν κάτω από το 50 % του συνολικού αγροτικού πληθυσμού και το 45 % του οικονομικά ενεργού πληθυσμού. Σύμφωνα με την ανάλυση, η απασχόληση των γυναικών στις αγροτικές περιοχές της ΕΕ (ηλικιακή κατηγορία 15-64) αυξήθηκε κατά σχεδόν 2 % την περίοδο 2013-2017. (Το επαγγελματικό καθεστώς των γυναικών σε αγροτικές περιοχές στην ΕΕ, Ευρωπαϊκό Κοινοβούλιο, 2019).

(14) https://mdomsp.gov.hr/UserDocsImages/Vijesti2020/Creating%20Opportunities%20for%20Youth%20-%20outcomes%20report%2027%20mar%202020.pdf

(15) Εκτός εκπαίδευσης, απασχόλησης ή κατάρτισης.

(16) https://ec.europa.eu/eurostat/statistics-explained/index.php/Statistics_on_young_people_neither_in_employment_nor_in_education_or_training#NEETs:_analysis_by_degree_of_urbanisation

(17) https://ec.europa.eu/eurostat/statistics-explained/index.php/Archive:Impact_of_the_economic_crisis_on_unemployment

(18) Βλέπε ορισμό στο παράρτημα.

(19) Βλέπε ορισμό στο παράρτημα.

(20) Βλέπε ορισμό στο παράρτημα.

(21) https://interreg.eu/

(22) Όπως ορίζονται στο άρθρο 2 της ΣΕΕ.

(23) Βλέπε ορισμό στο παράρτημα.

(24) Ό.π. υποσημείωση 13.

(25) Για παράδειγμα, μόνο το 6 % όλων των γεωργικών εκμεταλλεύσεων στην Ευρωπαϊκή Ένωση βρίσκεται υπό τη διαχείριση γεωργών ηλικίας κάτω των 35 και μια σημαντική πρόκληση είναι να πειστούν περισσότεροι νέοι να ξεκινήσουν αγροτική δραστηριότητα (https://ec.europa.eu/info/food-farming-fisheries/key-policies/common-agricultural-policy/income-support/young-farmers_el)

(26) Τεχνολογία πληροφοριών και επικοινωνιών

(27) https://pjp-eu.coe.int/en/web/youth-partnership

(28) Βλέπε ορισμό στο παράρτημα.